Peamise osa klaasikogust moodustavad 20. sajandil valmistatud esemed. Tööstusettevõtetest on arvukaimalt esindatud Meleski ja Johannes Lorupi klaasivabrikute ning nõukogude perioodil natsionaliseerimste käigus moodustatud tehase Tarbeklaas toodang. Kogus on ka Eesti klaasikunstnike, näiteks M. Roosma, M. A. Rauni, P. Ojamaa jt originaalloomingut. Portselanesemetest on enim esindatud  1920.-1930. aastatel Tallinnas tegutsenud Nikolai Langebrauni ettevõtte toodang.